Navarra Suma talde parlamentarioari atxikita dagoen foru parlamentari Cristina Ibarrola Guillén andreak informazio eskaera aurkeztu du (10-22-PES-00310), zeinaren bidez honako argibide hauek eskatzen baititu: Osasun Departamentuak zergatik ez zituen gorde CEN-SODENA-Albyn hitzarmenean soberan geraturiko maskarak?

Nafarroako ETE, mikroETE eta autonomoei beren jarduerarako NBEak eskuratzeko Sodenak, CENek eta Albyk egindako hitzarmenaren gehigarrian jasorik dagoenez, Osasunbidea-Nafarroako Osasun Zerbitzuak (O-NOZ) material horren zati bat eskuratu ahal zezan, akordioko alderdiek aurretiaz hala eskaturik, baldintza zehatz batzuk bete behar ziren, baina ez ziren bete:

* + Erosi baina enpresa eta elkarteei eskualdatu ez zaizkien NBEak eskualdatu ez izana justifikatzen duten inguruabar bereziak edo salbuespenekoak gertatzea.
	+ Erabilera sanitarioko NBEak izatea.
	+ Enpresa edo elkarteen borondatezko uko egiterik ez izatea.
	+ Eskari bakoitza ezagutzea % 10eko gehienekoa lortu ahal izateko.

Arpa, Garrigues eta Écija bulegoek txosten juridiko bana egin zuten eta akordioaren alderdi hori aztertu zuten, besteak beste, eta hirurak bat datoz konklusioetan: inguruabarrak eta gehigarrian ezarritakoa kontuan izanik, kontratuak ez zuen O-NOZ behartzen material hori erostera.

Hala ere, SODENA aritu zen O-NOZek materiala erosteko aukera aztertzen, 2020ko azaroan, 0,43 euroko prezioan maskara kirurgikoa eta 1,75 eurotan FFP2 maskara. Artean prezioak beherago zeuden, eta beraz, entitate juridikoki independenteak izanik, ezin ziren erosi prezio horietan.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko azaroaren 7an

Osasuneko kontseilaria: Santos Induráin Orduna